ເຈົ້າໜ້າທີ່ ​ສະຫະລັດ ເວົ້າວ່າ ເກົາຫຼີເໜືອ ອາດປ່ອຍໂຕ ນັກໂທດ ອາເມຣິກັນ 3 ຄົນ ໃນໄວໆນີ້ 
​​ທ່ານ ​ໂທ​ນີ ກິມ (Tony Kim) ​ແລະ​ທ່ານ ກິມ ຮັກ ຊອງ (Kim Hak Song) ​ຖືກຈັບໃນ​ປີ 2017 ​ແລະ​​ທ່ານ ກິມ ດອງ ຈຸລ (Kim Dong Chul) ຖືກ​ຈັບໃນປີ 2015.
ພວກເຈົ້າໜ້າທີ່ສະຫະລັດ ໄດ້ໃຫ້ຮ່ອງຮອຍວ່າ ເກົາຫລີເໜືອອາດຈະປ່ອຍຕົວຊາວອາ ເມຣິກັນທີ່ຖືກຄຸມຂັງ 3 ຄົນ ໃນໄວໆນີ້ ອະດີດເຈົ້າຄອງນະຄອນນີວຢອກ, ທ່ານຣູດີ ຈູລີອານີ (Rudy Giuliani) ຊຶ່ງເປັນສະມາ ຊິກຜູ້ນຶ່ງ ໃນທີມງານດ້ານກົດໝາຍຂອງທ່ານທຣໍາກ່າວວ່າ ຊາວອາເມຣິກັນ ຈຸດັ່ງກ່າວ ຄາດວ່າຈະຖືກປ່ອຍຕົວ ໃນວັນພະຫັດວານນີ້ ທ່ານ ຈູລີອານີ (Giuliani) ກ່າວຕໍ່ອົງການຂ່າວຟັອກສ໌ ໃນວັນພະຫັດວານນີ້ວ່າ "ພວກ ເຮົາໄດ້ເຮັດໃຫ້ທ່ານກິມ ຈົງ ອຶນປະທັບໃຈພໍ ທີ່ຈະປ່ອຍຕົວນັກໂທດສາມຄົນນັ້ນ ໃນມື້ນີ້ ໄດ້ " ທາງດ້ານທ່ານທຣໍາ ກໍໄດ້ເວົ້າເປັນໄນໆ ກ່ຽວກັບການປ່ອຍຕົວທີ່ສໍາຄັນນີ້ ໂດຍການ ຂຽນລົງໃນທວີດເທີ ໃນແລງວັນພຸດທີ່ຜ່ານມາວ່າ "ດັ່ງທີ່ທຸກຄົນຮູ້ຫັ້ນແລ້ວ ຄະນະລັດຖະ ບານຊຸດກ່ອນ ໄດ້ຂໍໃຫ້ມີການປ່ອຍຕົວຜູ້ຖືກຈັບໄປເປັນຕົວປະກັນ 3 ຄົນ ອອກຈາກ ຄ້າຍຄຸມຂັງ ທີ່ບັງຄັບໃຫ້ອອກແຮງງານ ຂອງເກົາຫລີເໜືອມາເປັນເວລາດົນນານແລ້ວ ແຕ່ວ່າ ກໍບໍ່ມີຫຍັງເກີດຂຶ້ນ ລໍຖ້າເບິ່ງເດີ້ ” ໂຄສົກກະຊວງການຕ່າງປະເທດ ກ່າວຕໍ່ວີໂອເອວ່າ ບໍ່ມີຫຍັງທີ່ຈະປະກາດໄດ້ເທື່ອໃນຕອນນີ້ ກ່ຽວກັບບັນຫານີ້ ແຕ່ກໍໄດ້ເນັ້ນຢໍ້າວ່າ "ຊາວອາເມຣິກັນ 3 ຄົນທີ່ຖືກກັກຂັງໂດຍເກົາຫລີເໜືອນັ້ນ ຍັງຢູ່ໃນຄວາມຄິດ ຂອງຄະນະລັດຖະບານຂອງທ່ານທຣໍາສະເໝີ " ທ່ານ ທຣໍາ ແລະຜູ້ນໍາເກົາຫລີເໜືອ, ທ່ານກິມ ຈົງ ອຶນ ໄດ້ຕົກລົງທີ່ຈະພົບປະກັນແບບ ໜ້າຕໍ່ໜ້າ, ແຕ່ວ່າກໍຍັງບໍ່ທັນໄດ້ກໍານົດວ່າຈະພົບປະກັນໃນວັນທີ ແລະສະຖານທີ່ໃດ ເທື່ອ ຊາວອາເມຣິກັນ 3 ຄົນນັ້ນ, ປັດຈຸບັນນີ້ ໄດ້ຖືກຂັງຄຸກຢູ່ໃນເກົາຫລີເໜືອ ທ່ານ ໂທນີ ກິມ (Tony Kim) ແລະທ່ານ ກິມ ຮັກ ຊອງ (Kim Hak Song) ໃນເວລາຖືກຈັບນັ້ນ ກໍາລັງ ສອນໜັງສື ຢູ່ໃນມະຫາວິທະຍາໄລວິທະຍາສາດ ແລະເທັກໂນໂລຈີພຽງຢາງ ຊຶ່ງເປັນ ມະຫາວິທະຍາໄລເອກະຊົນພຽງແຫ່ງດຽວ ຢູ່ໃນປະເທດດັ່ງກ່າວ ພວກເພິ່ນໄດ້ຖືກຄຸມ ຂັງຢູ່ໃນເວລາຕ່າງກັນໃນປີ 2017 ແລະຖືກກ່າວຫາວ່າ ໄດ້ເຂົ້າຮ່ວມກິດຈະກໍາທີ່ຕ້ານ ລັດຖະບານ ແລະພະຍາຍາມໂຄ່ນລົ້ມລັດຖະບານ ຜູ້ຖືກຄຸມຂັງຄົນທີ 3 ແມ່ນທ່ານ ກິມ ດອງ ຈຸລ (Kim Dong Chul) ທີ່ຖືກຈັບຢູ່ເມືອງແຣ ສັນ ບ່ອນເໜືອສຸດ ຂອງເກົາຫລີເໜືອ ໃນເດືອນຕຸລາ 2015 ທ່ານຖືກຕັດສິນໃຫ້ຖືກຈໍາ ຄຸກເປັນເວລາ 10 ປີ ພ້ອມດ້ວຍການອອກແຮງງານ ໜັກ ໃນປີ 2016 ພາຍຫລັງທີ່ໄດ້ ຖືກຕັດສິນໂທດ ຖານຈະລະກຳ